Lav et referat af nedenstående tekst:

Tekst:
Efter fem år i jobbet er Henrik Hedegaard færdig som sportsdirektør i Mors-Thy Håndbold. Det oplyser klubben på sin hjemmeside. Det har indtil videre ikke været muligt at få en kommentar fra Henrik Hedegaard, men ifølge TV 2 SPORTs oplysninger er han blevet fyret. Klubben sender imidlertid den afgående sportsdirektør af sted med rosende ord på vejen. - Henrik Hedegaard har ydet en fantastisk indsats for Mors-Thy Håndbold, og hans store engagement har været medvirkende til, at vi fortsat er i landets bedste håndboldliga, udtaler bestyrelsesformand Lars Erik Nielsen på klubbens hjemmeside. - Posten som sportsdirektør i Mors-Thy Håndhold en kæmpe udfordring blandt andet på grund af vores placering i landet, størrelsen på vores spillerbudget og så videre. Den post har Henrik udfyldt på forbilledlig vis, uddyber han. Freder trænerne Efter flere års top-10-placeringer ligger Mors-Thy Håndbold i aktuelt på 12.-pladsen i herreligaen med 14 hold. Men trænerbesætningen ændres der ikke på, selvom nordjyderne nu skal finde sig en ny sportsdirektør. - Dette arbejde berører ikke trænerstaben. Jonas Wille og Lars Krarup har bestyrelsens fulde opbakning. Det havde de i går, det har de i dag og det har de også i morgen, fastslår Lars Erik Nielsen på Mors-Thy Håndbolds hjemmeside. Afgangen af Henrik Hedegaard, der også har været en del af Mors-Thy-ledelsen de seneste fem år, får desuden klubben til at rokere om. Den hidtidige salgsdirektør Hans Peter Jarl Madsen bliver således ny administrerende direktør. Mors-Thy Håndbold møder i næste spillerunde Fredericia. Nordjyderne har henholdsvis ni og ti point ned til Lemvig-Thyborøn Håndbold og TMS Ringsted, der er sidst og næstsidst i herrernes række.

Referat:
Henrik Hedegaard stopper øjeblikkeligt som sportsdirektør i Mors-Thy Håndbold. Ifølge TV 2 SPORTs oplysninger er han fyret.